«ጁንታውና ኦነግ ሸኔን የሚያመሳስላቸው ዓላማቸውን በኃይል ለማስፈጸም የሚያደርጉት እንቅስቃሴ ነው» – አቶ ቶሌራ አደባ የኦነግ ቃል አቀባይ
አስቴር ኤልያስአዲስ አበባ፡- የህወሓት ጁንታው እና ኦነግ ሸኔ የሚያመሳስላቸው ዓላማቸውን በኃይል ለማስፈጸም የሚያደርጉት እንቅስቃሴ መሆኑን የኦሮሞ ነጻነት ግንባር ቃል አቀባይ አቶ ቶሌራ አደባ አስታወቁ። ከቅርብ ጊዜ ወዲህ በንጹኃን ኢትዮጵያውያን ላይ እየተወሰዱ ያሉ እኩይ ተግባሮች ከባህላችንም ከባህሪያችንም ውጭ የሆኑ እንደሆኑ አመለከቱ ።የኦነግ ቃል አቀባይ አቶ ቶሌራ፣ በተለይ ለአዲስ ዘመን ጋዜጣ እንዳስታወቁት፤ የኢትዮጵያ ሕዝቦች ለረጅም ዓመታት ተጋብተውና ተዋልደው እንዲሁም ልዩነት ቢኖራቸውም ተቻችለውና ተከባብረው የኖሩ ሕዝቦች ናቸው። ከቅርብ ዓመታት ወዲህ ግን እየታዩ ያሉ እንቅስቃዎችና እየተወሰዱ ያሉ እኩይ ድርጊቶች ከአሁን በፊት ያልተለመዱ ናቸው። የዚህ አኩይ ተግባር ዋና አራማጅ የህወሓት ጁንታ ነው ፣ ኦነግ ሸኔም በተመሳሳይ መልኩ ዓላማውን በዜጎች ላይ በኃይል ለመጫን እየታተረ ነው ።ሁለቱም ቡድኖች የእኔን መንገድና ሐሳብ ተቀበል፤ ካልተቀበልክ መኖር አትችልም እንደሚሉ አቶ ቶሌራ አመልክተው፣ በመጀመሪያም ቢሆን በኃይል የመጣው ወያኔ፣ ከቅርብ ጊዜ ወዲህ የተጋጋለው የሕዝቦች አመጽ ከያዘው ስልጣን በኃይል ሲያስወግደው ያጣውን ስልጣን አሁንም በድጋሚ በኃይል ለመያዝ ትግል ሲያደርግ መቆየቱን ጠቁመዋል። ኦነግ ሸኔ የሚባለው
ቡድን ደግሞ ኦነግ
በሰላማዊ መንገድ ለመታገል
ወደ አገር ቤት
ሲገባ አፈንግጦ የቀረ
ቡድን ነው ፤
ያፈነገጠበትም ምክንያት ሰላማዊው
መንገድ አያዋጣኝምና የትጥቅ
ትግሉን እቀጥልበታለሁ በሚል
አዲስ ዘመን ህዳር 29/2012 ዓ.ም  አቋም እንደሆነ ገልጸዋል። ቃል አቀባዩ፣ ኦነግ ሸኔ ዓላማዬንና የፈለኩትን ነገር በጠበመንጃ አፈሙዝ አስገኛለሁ፤ ሕዝቡም ደግሞ በግዴታ እኔን መደገፍ አለበት ብሎ የሚደግፉትን እየተውና ሌሎቹን እያስፈራራ እንዲሁም እያስገደደ በኃይል ወደስልጣን ለመምጣት የሚሰራ ቡድን መሆኑ ከህወሓት ጁንታ ጋር ያመሳስላቸዋል ብለዋል። በሌላ በኩል ደግሞ የበለጠ ሊያቀራርባቸው የሚችለው ጉዳይ በሕዝቦች መካከል መቃቃር እና ቅራኔ ሲኖር ዓላማ ጭነን ለማሳካት ምቹ ሁኔታን ይፈጥርልናል ማለታቸው እንደሆነም አስታውቀዋል። በመሰረቱ እየተካሄደ ባለው የሕግ ማስከበር ዋናው ሰንኮፉ ከተነቀለ የኦነግ ሸኔ ጉዳይ ያን ያህል ስጋት እንደማይሆን ያመለከቱት ቃል አቀባዩ ፣ የሕዝቦች ንቃተ ህሊና ከትናትናው ይልቅ ዛሬ የተሻለ ነው ። ነገ ደግሞ ይበልጥ ይጎለብታል ። በተለይ ደግሞ ሕዝቡ ጥቅሙንና መብቱን በአግባቡ እያወቀ ሲመጣ የትኛውም ኃይል ከአሁን በኋላ በኃይልና በጠመንጃ አፈሙዝ አስገድዶ ሐሳቤን ተቀበል ቢል ተቀባይነት እንደማይኖረው አመልክተዋል። የጁንታው ለአብነት መውሰድ ከተቻለ የትግራይ ሕዝብና ህወሓት አንድ ነው፤ መለየት አይቻልም በማለት ሲናገሩ ነበር ያሉት ቃል አቀባዩ፣ እሱ ደግሞ ትክክል እንዳልሆነ ባለፈው አንድ ወር ውስጥ በተጨባጭ በተግባር ለማየት ተችሏል ብለዋል። የጁንታውን ቡድን ዓላማ በማስፈጸም ላይ ያሉት አንድም በጥቅም የተሳሰሩ ሁለትም ተገድው እንዲዋጉ የተደረጉና መሄጃ እና አማራጭ ያጡ እንደሆኑ ጠቁመዋል ። ጁንታው ለአገራችንም ሆነ ለሕዝባችን ጠቃሚ ነው ብለው አምነውበት የሚታለሉ አሉ ብሎ መገመት እንደሚከብድ አስታውቀዋል። በዚህ አይነት ወደሥልጣን መምጣትም ሆነ ተቀባይነትን ለማግኘት የሚደረግ ሙከራ ከአሁን በኋላ ቦታ እንደሌለው የጠቆሙት አቶ ቶሌራ፣ እነዚሕ ኃይሎች ከዚህ በኋላ የኢትዮጵያ ስጋት ናቸው የሚል ነገር ጨርሶ እንደማይታየው ገልጸዋል። የኢትዮጵያ ሕዝቦች ለረጅም ዓመታት ተጋብተውና ተዋልደው እንዲሁም ልዩነት ቢኖራቸውም ተቻችለውና ተከባብረው የኖሩ ሕዝቦች ናቸው ፤ ከቅርብ ዓመታት ወዲህ ግን እየታዩ ያሉ እንቅስቃዎችና እየተወሰዱ ያሉ እኩይ ድርጊቶች ከአሁን በፊት ያልተለመዱ እንደሆኑ ጠቅሰዋል። በተለይም ደግሞ የኦሮሚያ ሁኔታን በሚመለከት በኢትዮጵያ ውስጥ ያሉ ሕዝቦች ሁሉ ኦሮሚያ ውስጥ ያሉ ሕዝቦች ናቸው ማለት ይቻላል ብለዋል። እንደ አቶ ቶሌራ ከሆነ ፤ በመሰረቱ የዚህ አይነት ዓላማ አራማጆች እነማን ናቸው በሚባልበት ጊዜ ዋነኛ ተጠያቂ የሚሆነው የህወሓት ጁንታ ነው። ቡድኑ ከመጀመሪያውኑ ጀምሮ ሕዝቦች በእኩልነትና በመፈቃቀር ላይ ተመስርተው እንዲኖሩ የሚፈልግ አልነበረም። ጥላቻና ቅሬታ ተባብሶ በቅሬታዎች መሃል እሱ እድሜውን ለማራዘም የሚተጋ ቡድን ነው።አሁንም ቢሆን በቅርቡ በማይካድራ የተፈጸመው ሁኔታ በሕዝቦች መካከል ጥላቻና ጥርጣሬ እንዲሁም መገዳደል ሰፍኖ ሕዝቦች ተፋጅተው ወደ እርስ በእርስ ጦርነት አምርተው አገሪቱ እንድትፈርስ አስበው ያደረጉት ነው ብለዋል። በአንድ ቀን ተነስተው የፈጸሙት ነገር ሳይሆን ረጅም ጊዜ አቅደው የሰሩበት እንደሆነም አመልክተዋል። በዛ አካባቢ ብቻ ሳይሆን በሌሎችም ክልሎች የዚያን አይነት ሁኔታዎች እንዲፈጠሩና ዓላማቸውንም በኃይል ለመጫን እንደሚሰሩ የታየ ጉዳይ ነው። የጠነከረችና ሕዝቦች በእኩልነት ተቻችለው የሚኖሩባት የበለጸገች አገር እንድትገነባ ፍላጎታቸው ስላልሆነም ያንን ለማስቀጠል በማሰብ ከባህላችንም ፤ ከባህሪያችንም ውጭ የሆኑ የጭካኔ እርምጃዎችን ወስደዋል ብለዋል።

አዲስ ዘመን ህዳር 29/2012 ዓ.ም 

